### Beslutningstema

I denne sag træffes beslutning om overførsel af driftsbevillinger fra 2022 til 2023.

### Sagsfremstilling

Der er udarbejdet en oversigt på udvalgenes mer-/mindreforbrug af driftsbevillinger i 2022.

Opgørelsen er foretaget efter de reviderede regler for overførsel i henhold til den Økonomiske Politik 2023-2026, der opdeler overførsler i:

• Bundne overførsler

• Overførsler på garantiområder, hvor der i 2022 kan overføres op til 3 % af mindreforbrug og merforbrug overføres til afvikling.

• Fællesområder, hvor der overføres efter ansøgning til konkrete formål

Den samlede opgørelse på drift ser således ud:

![](data:image/png;base64...)

Det samlede restbudget i 2022 er på 57,382 mio. kr., som fordeler sig med et overskud på serviceudgifter med 42,220 mio. kr., et overskud på indkomstoverførsler med 10,622 mio. kr. og et overskud udenfor servicerammen på 4,540 mio. kr.

Serviceudgifter

På service ønskes overført i alt 43,562 mio. kr., som fordeler sig med 10,839 mio. kr. til bundne overførsler, 11,812 mio. kr. til garantioverførsler på kontraktområderne og 20,911 til fællesområderne.

Restbeløbet på -1,342 mio. kr. søges finansieret af kassebeholdningen.

Begrundelsen for, at der søges overført et større beløb end det restbudgettet viser, er bl.a., at der har været afholdt ekstraordinære udgifter til Covid19 og modtagelse af Ukrainske flygtninge. Det samlede restbudget indeholder afholdte udgifter til covid-19 og udgifter til Ukrainske flygtninge på 13 mio. kr. (5,8+7,2). Tønder Kommune har modtaget tilskud på i alt 6,1 mio. kr. (4,0 til covid +2,1 til flygtninge). Tilskuddet er indgået som en del af midtvejsreguleringen i 2022. Beløbet er registreret og bogført på indtægtssiden.

Indkomstoverførsler

På Indkomstoverførsler er der et restbudget på 10,622 mio. kr. Heraf er 0,225 mio. kr. vedr. garantioverførsler og ønsker på fællesområder med 0,400 mio. kr., søgt overført. Det resterende beløb på 9,997 mio. kr. foreslås tilført kassebeholdningen.

Det skal i den forbindelse nævnes, at såfremt Tønder Kommune modtager en midtvejs- og efterregulering for 2022, som ikke kan finansieres indenfor rammerne i budget 2023, vil beløbet skulle finansieres ved et træk af kassebeholdningen.

Udenfor servicerammen

Restbudget på 4,540 mio. kr., som foreslås overført til kassebeholdningen.

### Direktionen indstiller,

at der til serviceområderne på drift overføres i alt 43,562 mio. kr. fra 2022 til 2023, hvoraf Bundne overførsler på 10,839 og øvrige ansøgninger på 20,911 mio. kr. søges godkendt i denne sag – hvor garantioverførsler på 11,812 mio. kr. allerede er godkendt på Kommunalbestyrelsens møde, den 23. februar 2023,

at der til indkomstoverførsler på drift overføres i alt 0,625 mio. kr. fra 2022 til 2023, hvoraf øvrige ansøgninger på 0,400 kr. søges godkendt i denne sag – hvor garantioverførsler på 0,225 mio. kr. allerede er godkendt på Kommunalbestyrelsens møde, den 23. februar 2023,

at der ikke overføres midler fra områder uden for servicerammen, og

at indstillingen videresendes til Kommunalbestyrelsen

Beslutning fra Økonomiudvalget, 22. marts 2023, pkt. 4:

Indstillingen anbefales.

### Beslutning

Indstillingen godkendt.